CELEX: 52017PC0374
Language: el
Date: 2017-07-11
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί, εξ ονόματος της Ευρωπαϊκής Ένωσης, στο Συμβούλιο Σύνδεσης ΕΕ-Τουρκίας όσον αφορά την τροποποίηση του πρωτοκόλλου αριθ. 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.7.2017
            COM(2017) 374 final
            2017/0156(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο Συμβούλιο Σύνδεσης ΕΕ-Τουρκίας όσον αφορά την τροποποίηση του πρωτοκόλλου αριθ. 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               Οι διμερείς εμπορικές σχέσεις ΕΕ – Τουρκίας για τα προϊόντα γεωργίας και αλιείας διέπονται από τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκικής Δημοκρατίας, της 12ης Σεπτεμβρίου 1963 («συμφωνία»), και ιδίως από την απόφαση αριθ. 1/98 του Συμβουλίου Σύνδεσης ΕΚ-Τουρκίας, της 25ης Φεβρουαρίου 1998, περί του καθεστώτος εμπορίας γεωργικών προϊόντων. Δυνάμει της εν λόγω απόφασης του Συμβουλίου Σύνδεσης, χορηγήθηκαν στην Ένωση ορισμένες παραχωρήσεις υπό μορφή δασμολογικών ποσοστώσεων για το βόειο κρέας. Οι δύο ποσοστώσεις για το βόειο κρέας συνίστανται επί του παρόντος σε μια ποσόστωση 5 000 τόνων κατεψυγμένου βοείου κρέατος και μια ποσόστωση 14 100 τόνων κατεψυγμένου βοείου κρέατος.
            
            
               Από την έναρξη ισχύος της απόφασης αριθ. 1/98 του Συμβουλίου Σύνδεσης, οι εξαγωγές βοείου κρέατος και ζώντων ζώων της ΕΕ σημείωσαν διακυμάνσεις και απαγορεύτηκαν από την Τουρκία για μεγάλα χρονικά διαστήματα. Προκειμένου να διευκολυνθεί η πλήρης χρήση των ποσοστώσεων και να επιτευχθεί τακτική ροή εμπορικών συναλλαγών των εν λόγω προϊόντων, η Τουρκία πρότεινε να επεκταθεί η κάλυψη δύο ποσοστώσεων για το βόειο κρέας στο νωπό και διατηρημένο με απλή ψύξη βόειο κρέας.
            
            
               Η τροποποίηση αυτή είναι προς το συμφέρον της Ένωσης, καθώς θα διευρύνει την κάλυψη προϊόντων των υφιστάμενων παραχωρήσεων, θα ανταποκριθεί καλύτερα στη ζήτηση της αγοράς στην Τουρκία και θα εξασφαλίσει την καλύτερη χρήση των ποσοστώσεων και, ως εκ τούτου, τακτικές ροές εμπορικών συναλλαγών. Επιπλέον, το νωπό και διατηρημένο με απλή ψύξη βόειο κρέας τείνει να έχει υψηλότερη τιμή στην αγορά. Ο ευρύτερος μακροπρόθεσμος στόχος της τροποποίησης αυτής είναι να εξασφαλιστούν οι τακτικές και χωρίς περιορισμούς ροές των εμπορικών συναλλαγών στο πλαίσιο των ποσοστώσεων. 
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Η πρόταση θα διευρύνει το πεδίο κάλυψης των προϊόντων βοείου κρέατος που είναι επιλέξιμα για εξαγωγή στην Τουρκία στο πλαίσιο των δύο ποσοστώσεων με σκοπό τη διευκόλυνση των εξαγωγών βοείου κρέατος στην Τουρκία. 
               
            
            
               •Συνοχή με τις ισχύουσες διατάξεις στον τομέα πολιτικής
            
            
               
                  Η πρόταση συνάδει με την εμπορική πολιτική της Ένωσης για αύξηση των ευκαιριών για εμπόριο με τρίτες χώρες. 
               
            
            
               •Συνοχή με άλλες πολιτικές της Ένωσης
            
            
               
                  Η πρόταση συνάδει με την πολιτική της Ένωσης για την προώθηση των εμπορικών συναλλαγών μεταξύ κρατών μελών και τρίτων χωρών και με την αρχή σύμφωνα με την οποία η Ευρωπαϊκή Ένωση θα πρέπει να ενθαρρύνει την ανάπτυξη των εμπορικών συναλλαγών, μεταξύ άλλων και μέσω της προοδευτικής κατάργησης των περιορισμών του διεθνούς εμπορίου. Η πρόταση αποσκοπεί στη βελτίωση και τη διευκόλυνση των εμπορικών συναλλαγών προϊόντων βοείου κρέατος μεταξύ της Ένωσης και της Τουρκίας.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Η νομική βάση της απόφασης του Συμβουλίου είναι το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης και το άρθρο 35 του πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας.  
               
            
            
               •Επικουρικότητα 
            
            
               
                  Η κοινή εμπορική πολιτική συγκαταλέγεται στους τομείς αποκλειστικής αρμοδιότητας της Ένωσης, που απαριθμούνται στο άρθρο 3 της Συνθήκης για τη λειτουργία της Ευρωπαϊκής Ένωσης (ΣΛΕΕ). Η παρούσα πρωτοβουλία αφορά την εφαρμογή υφιστάμενης εμπορικής συμφωνίας.
               
            
            
               •Αναλογικότητα
            
            
               
                  Εξετάστηκαν όλες οι εύλογες επιλογές πολιτικής και κρίνεται ότι η πρόταση είναι η πλέον κατάλληλη για την επίτευξη του δηλωμένου στόχου.
               
            
            
               •Επιλογή του νομικού μέσου
            
         
         
            
               Απόφαση του Συμβουλίου Σύνδεσης ΕΕ-Τουρκίας όσον αφορά την τροποποίηση του πρωτοκόλλου αριθ. 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων.
            
            
               
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  Άνευ αντικειμένου
               
            
            
               •Διαβουλεύσεις με τα ενδιαφερόμενα μέρη
            
            
               
                  Η Επιτροπή πραγματοποίησε ανεπίσημες διαβουλεύσεις με τα ενδιαφερόμενα μέρη και τα κράτη μέλη που αντιμετώπισαν θετικά την πρόταση να διευρυνθεί η κάλυψη των προϊόντων στο πλαίσιο των υφιστάμενων ποσοστώσεων.
               
            
            
               •Συλλογή και χρήση εμπειρογνωσίας
            
            
               
                  Η Επιτροπή ήλθε σε επαφή με τα ενδιαφερόμενα μέρη που διατύπωσαν τις απόψεις τους σχετικά με την κατάσταση της αγοράς στην Τουρκία.
               
            
            
               •Εκτίμηση επιπτώσεων
            
            
               
                  Δεν διενεργήθηκε εκτίμηση επιπτώσεων, επειδή η πρόταση αναμένεται να συμβάλει στην αύξηση και τη βελτίωση των εμπορικών συναλλαγών με την Τουρκία όσον αφορά τα προϊόντα βοείου κρέατος, αξιοποιώντας με τον τρόπο αυτό τις υφιστάμενες διμερείς εμπορικές προτιμήσεις. Η πρόταση δεν επηρεάζει τις εισαγωγές στην Ένωση ούτε παρέχει νέες εμπορικές παραχωρήσεις σε τρίτες χώρες. 
               
            
            
               •Καταλληλότητα του κανονιστικού πλαισίου και απλούστευση
            
            
               
                  Δεδομένου ότι η πρόταση διευρύνει το πεδίο κάλυψης των προϊόντων, ενδέχεται να βοηθήσει τις μικρομεσαίες επιχειρήσεις να εξαγάγουν προϊόντα βοείου κρέατος στην Τουρκία. Στο πλαίσιο των ποσοστώσεων θα είναι επιλέξιμη μεγαλύτερη ποικιλία προϊόντων, πράγμα που θα διευκολύνει την πλήρη χρήση των ποσοστώσεων και την αύξηση των εξαγωγών.
               
            
            
               •Θεμελιώδη δικαιώματα
            
            
               
                  Η πρόταση δεν θίγει θεμελιώδη δικαιώματα.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η πρόταση δεν θα έχει επιπτώσεις στον προϋπολογισμό της Ένωσης.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Η Επιτροπή θα παρακολουθεί τις εμπορικές ροές προκειμένου να αξιολογεί κατά πόσον η πρόταση επιτρέπει την καλύτερη χρήση των υφιστάμενων ποσοστώσεων και να διασφαλίζει ότι δεν παρεμποδίζονται οι εξαγωγές βοείου κρέατος στην Τουρκία. 
               
            
         
         
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Άνευ αντικειμένου.
               
            
            
               2017/0156 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί, εξ ονόματος της Ευρωπαϊκής Ένωσης, στο Συμβούλιο Σύνδεσης ΕΕ-Τουρκίας όσον αφορά την τροποποίηση του πρωτοκόλλου αριθ. 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
            
               Εκτιμώντας τα ακόλουθα:
            
            
               (1)Με τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας
                  1
                επιδιώκεται η προώθηση της συνεχούς και ισόρροπης ενίσχυσης των εμπορικών και οικονομικών σχέσεων μεταξύ της Ένωσης και της Τουρκίας και συστήνεται Συμβούλιο Σύνδεσης για να εξασφαλιστεί η εφαρμογή και η προοδευτική ανάπτυξη της σύνδεσης.
            
            
               (2)Η απόφαση αριθ. 1/98 του Συμβουλίου Σύνδεσης ΕΚ-Τουρκίας
                  2
                θεσπίζει το καθεστώς εμπορίας γεωργικών προϊόντων. Το πρωτόκολλο αριθ. 2 της εν λόγω απόφασης περιέχει λεπτομέρειες για το προτιμησιακό καθεστώς που εφαρμόζεται στις εισαγωγές στην Τουρκία γεωργικών προϊόντων καταγωγής Ένωσης, συμπεριλαμβανομένου ενός προτιμησιακού καθεστώτος για τις εισαγωγές κατεψυγμένου βοείου κρέατος.
            
            
               (3)Η Ένωση και η Τουρκία διεξήγαγαν διαβουλεύσεις και συμφώνησαν να τροποποιήσουν το προτιμησιακό καθεστώς που εφαρμόζεται στις εισαγωγές στην Τουρκία βοείου κρέατος καταγωγής Ένωσης, ώστε το πεδίο εφαρμογής της υφιστάμενης δασμολογικής ποσόστωσης που ορίζεται στο παράρτημα του πρωτοκόλλου αριθ. 2 της απόφασης αριθ. 1/98 να επεκταθεί στο βόειο κρέας, νωπό ή διατηρημένο με απλή ψύξη.
            
            
               (4)Σύμφωνα με το άρθρο 35 του πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας
                  3
               , το πεδίο εφαρμογής της προτιμησιακής μεταχείρισης που παρέχουν αμοιβαία η Ένωση και η Τουρκία μπορεί να τροποποιηθεί με απόφαση του Συμβουλίου Σύνδεσης.
            
            
               (5)Η θέση της Ένωσης στο πλαίσιο του Συμβουλίου Σύνδεσης ΕΕ-Τουρκίας θα πρέπει, συνεπώς, να βασιστεί στο σχέδιο απόφασης που επισυνάπτεται στην παρούσα απόφαση.
            
            
               (6)Δεδομένου ότι η απόφαση του Συμβουλίου Σύνδεσης θα τροποποιήσει τη συμφωνία, κρίνεται σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               (7)Στο Συμβούλιο Σύνδεσης,, την Ένωση θα εκπροσωπήσει η Επιτροπή σύμφωνα με το άρθρο 17 παράγραφος 1 της Συνθήκης για την Ευρωπαϊκή Ένωση,
            
         
         
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να ληφθεί από την Ευρωπαϊκή Ένωση στο Συμβούλιο Σύνδεσης ΕΕ-Τουρκίας όσον αφορά την τροποποίηση του πρωτοκόλλου αριθ. 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων βασίζεται στο σχέδιο απόφασης του Συμβουλίου Σύνδεσης ΕΚ-Τουρκίας που επισυνάπτεται στην παρούσα απόφαση.
            
            
               Άρθρο 2
            
            
               Μετά την έκδοσή της, η απόφαση του Συμβουλίου Σύνδεσης δημοσιεύεται στην Επίσημη Εφημερίδα της Ευρωπαϊκής Ένωσης.
            
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  Συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας που υπογράφηκε στην Άγκυρα στις 12 Σεπτεμβρίου 1963 (ΕΕ 217 της 29.12.1964, σ. 3687).
               
               
                  
                     (2)
                  Απόφαση αριθ. 1/98 του Συμβουλίου Σύνδεσης ΕΚ-Τουρκίας, της 25ης Φεβρουαρίου 1998, περί του καθεστώτος εμπορίας γεωργικών προϊόντων (98/223/ΕΚ) (ΕΕ L 86 της 20.3.1998, σ. 1).
               
               
                  
                     (3)
                  Πρόσθετο πρωτόκολλο και χρηματοδοτικό πρωτόκολλο, που υπεγράφησαν στις 23 Νοεμβρίου 1970 και προσαρτήθηκαν στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας και αφορούν τα μέτρα που πρέπει να ληφθούν για τη θέση τους σε ισχύ (ΕΕ L 293 της 29.12.1972, σ. 3).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.7.2017
            COM(2017) 374 final
            ΠΑΡΑΡΤΗΜΑ
            της
            πρότασηςΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο Συμβούλιο Σύνδεσης ΕΕ-Τουρκίας όσον αφορά την τροποποίηση του πρωτοκόλλου αριθ. 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων
            
               
         
         
            
               ΠΑΡΑΡΤΗΜΑ
            
            
               Σχέδιο
                  ΑΠΟΦΑΣΗ αριθ. ... ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ–ΤΟΥΡΚΙΑΣ,
               
                  της ...
               
                  όσον αφορά την τροποποίηση του πρωτοκόλλου αριθ. 2 της απόφασης αριθ. 1/98 περί του καθεστώτος εμπορίας γεωργικών προϊόντων
            
            
               ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ–ΤΟΥΡΚΙΑΣ,
            
            
               Έχοντας υπόψη τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας
                  1
               ,
            
            
               Έχοντας υπόψη το πρόσθετο πρωτόκολλο και το χρηματοδοτικό πρωτόκολλο που υπεγράφησαν στις 23 Νοεμβρίου 1970 και προσαρτήθηκαν στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας και τα μέτρα που πρέπει να ληφθούν για τη θέση τους σε ισχύ
                  2
               , και ιδίως το άρθρο 35,
            
            
               Εκτιμώντας τα ακόλουθα:
            
            
               (1)Η απόφαση αριθ. 1/98 του Συμβουλίου Σύνδεσης ΕΚ-Τουρκίας
                  3
                θεσπίζει το προτιμησιακό καθεστώς που εφαρμόζεται στην εμπορία γεωργικών προϊόντων μεταξύ της Ένωσης και της Τουρκίας. Το πρωτόκολλο αριθ. 2 της εν λόγω απόφασης περιέχει λεπτομέρειες για το προτιμησιακό καθεστώς που εφαρμόζεται στις εισαγωγές στην Τουρκία γεωργικών προϊόντων καταγωγής Ένωσης, συμπεριλαμβανομένου ενός προτιμησιακού καθεστώτος για τις εισαγωγές κατεψυγμένου βοείου κρέατος.
            
            
               (2)Η Ένωση και η Τουρκία διεξήγαγαν διαβουλεύσεις και συμφώνησαν να τροποποιήσουν το προτιμησιακό καθεστώς που εφαρμόζεται στις εισαγωγές στην Τουρκία βοείου κρέατος καταγωγής Ένωσης, ώστε το πεδίο εφαρμογής της υφιστάμενης δασμολογικής ποσόστωσης που ορίζεται στο παράρτημα του πρωτοκόλλου αριθ. 2 της απόφασης αριθ. 1/98 να επεκταθεί στο νωπό ή διατηρημένο με απλή ψύξη βόειο κρέας.
            
            
               (3)Επομένως, το πρωτόκολλο αριθ. 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας θα πρέπει να τροποποιηθεί αναλόγως,
            
            
               ΑΠΟΦΑΣΙΖΕΙ:
            
            
               Άρθρο 1
            
            
               Το παράρτημα του πρωτοκόλλου αριθ. 2 της απόφασης αριθ. 1/98 τροποποιείται σύμφωνα με το παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση αρχίζει να ισχύει την ημερομηνία της έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης.  
            
            
            
               ………….,
            
            
               
               
                  Ο Πρόεδρος
               
            
            
               
                  Για το Συμβούλιο Σύνδεσης ΕΕ–Τουρκίας 
               
               
                  Ο Πρόεδρος
               
            
         
         
            
               Παράρτημα
            
            
               Οι καταχωρίσεις για τον κωδικό ΣΟ 0202 20 στο παράρτημα του πρωτοκόλλου αριθ. 2 της απόφασης αριθ. 1/98 αντικαθίστανται από το ακόλουθο κείμενο:
            
            
            
            
                     
                        «Κωδικός ΣΟ
                     
                  
                  
                     
                        Περιγραφή
                     
                  
                  
                     
                        Μείωση του δασμού ΜΕΚ (%)
                     
                  
                  
                     
                        Δασμολογικές ποσοστώσεις (τόνοι καθαρού βάρους)
                     
                  
               
                     
                        0201 20,
                     
                     
                        0202 20
                     
                  
                  
                     
                        Άλλα τεμάχια βοείου κρέατος, με κόκαλα, νωπά ή διατηρημένα με απλή ψύξη, ή κατεψυγμένα
                     
                  
                  
                     
                        μείωση 50 % με μέγιστο δασμό 30 %
                     
                  
                  
                     
                        5 000
                     
                     
                  
               
                     
                        0201 20,
                     
                     
                        0202 20
                     
                  
                  
                     
                        Άλλα τεμάχια βοείου κρέατος, με κόκαλα, νωπά ή διατηρημένα με απλή ψύξη, ή κατεψυγμένα
                     
                  
                  
                     
                        μείωση 30 % με μέγιστο δασμό 43 %
                     
                  
                  
                     
                        14 100»
                     
                  
               
            
            
         
         
            
                  
                     (1)
                  ΕΕ 217 της 29.12.1964, σ. 3687.
               
               
                  
                     (2)
                  ΕΕ L 293 της 29.12.1972, σ. 3.
               
               
                  
                     (3)
                  Απόφαση αριθ. 1/98 του Συμβουλίου Σύνδεσης ΕΚ-Τουρκίας, της 25ης Φεβρουαρίου 1998, περί του καθεστώτος εμπορίας γεωργικών προϊόντων (98/223/ΕΚ) (ΕΕ L 86 της 20.3.1998, σ. 1).